CELEX: 32011R0881
Language: hr
Date: 2011-09-02 00:00:00
Title: Provedbena uredba Komisije (EU) br. 881/2011 od 2. rujna 2011. o izmjeni Uredbe (EZ) br. 1137/2007 u vezi sa sastavom dodatka hrani za životinje pripravka Bacillus subtilis DSM 17299 (nositelj odobrenja Chr. Hansen A/S) i njegovim korištenjem u hrani za životinje koja sadrži mravlju kiselinu  Tekst značajan za EGP

03/Sv. 038
            
            
               HR
            
            
               Službeni list Europske unije
            
            
               267
            
         32011R0881
   
               L 228/9
            
            
               SLUŽBENI LIST EUROPSKE UNIJE
            
            
               02.09.2011.
            
         
      PROVEDBENA UREDBA KOMISIJE (EU) br. 881/2011
   od 2. rujna 2011.
   o izmjeni Uredbe (EZ) br. 1137/2007 u vezi sa sastavom dodatka hrani za životinje pripravka Bacillus subtilis DSM 17299 (nositelj odobrenja Chr. Hansen A/S) i njegovim korištenjem u hrani za životinje koja sadrži mravlju kiselinu
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje za korištenje u hranidbi životinja (1), a posebno njezin članak 13. stavak 3.,
   budući da:
   
               (1)
            
            
               Pripravak Bacillus subtilis DSM 17299, koji pripada kategoriji dodataka hrani za životinje „Zootehnički dodaci” odobren je na 10 godina kao dodatak hrani za životinje za korištenje kod tovnih pilića Uredbom Komisije (EZ) br. 1137/2007 (2).
            
         
               (2)
            
            
               U skladu s člankom 13. stavkom 3. Uredbe (EZ) br. 1831/2003, nositelj odobrenja predložio je da se promjenom uvjeta odobrenja Bacillus subtilis DSM 17299 mijenja sastav dodatka povećanjem minimalne koncentracije i da se dopusti njegovo korištenje u hrani za tovne piliće koja sadrži mravlju kiselinu. Zahtjevu su priloženi odgovarajući podaci koji ga podupiru. Komisija je zahtjev proslijedila Europskoj agenciji za sigurnost hrane (dalje u tekstu „Agencija”).
            
         
               (3)
            
            
               Agencija je u mišljenju od 15. ožujka 2011. zaključila da povećanje minimalne koncentracije sa 1,6 × 109 na 1,6 × 1010 CFU/g vjerojatno neće uvesti nove opasnosti te da je promijenjeni sastav kompatibilan s mravljom kiselinom. Također je potvrdila izviješće o analitičkoj metodi dodatka u hrani za životinje koje je dostavio Referentni laboratorij osnovan Uredbom (EZ) br. 1831/2003.
            
         
               (4)
            
            
               Uvjeti propisani člankom 5. Uredbe (EZ) br. 1831/2003 su ispunjeni.
            
         
               (5)
            
            
               Uredbu (EZ) br. 1137/2007 treba stoga izmijeniti na odgovarajući način.
            
         
               (6)
            
            
               Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Prilog Uredbi (EZ) br. 1137/2007 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 2. rujna 2011.
      
         
            Za Komisiju
         
         
            Predsjednik
         
         José Manuel BARROSO
         
      
   
   
      (1)  SL L 268, 18.10.2003., str. 29.
   
      (2)  SL L 265, 2.10.2007., str. 5.
   PRILOG
   Prilog Uredbi (EZ) br. 1137/2007 zamjenjuje se sljedećim:
   
      
         „PRILOG
         
                     Identifikacijski broj dodatka hrani za životinje
                  
                  
                     Naziv nositelja odobrenja
                  
                  
                     Dodatak hrani za životinje
                  
                  
                     Sastav, kemijska formula, opis, analitička metoda
                  
                  
                     Vrsta ili kategorija životinje
                  
                  
                     Najviša dob
                  
                  
                     Najmanja dopuštena količina
                  
                  
                     Najveća dopuštena količina
                  
                  
                     Ostale odredbe
                  
                  
                     Trajanje odobrenja
                  
               
                     CFU/kg potpune krmne smjese sa sadržajem vlage 12 %
                  
               
                     
                        Kategorija zootehničkih dodataka. Funkcionalna skupina: stabilizatori dobre flore.
                     
                  
               
                     4b1821
                  
                  
                     Chr. Hansen A/S
                  
                  
                     
                        Bacillus subtilis DSM 17299
                  
                  
                     
                                  
                              
                              
                                 
                                    Sastav dodatka hrani za životinje:
                                 
                                 Pripravak Bacillus subtilis DSM 17299 koji sadrži najmanje 1,6 × 1010 CFU/g dodatka hrani za životinje
                              
                           
                                  
                              
                              
                                 
                                    Karakterizacija aktivne tvari:
                                 
                                 koncentrat spora Bacillus subtilis DSM 17299
                              
                           
                                  
                              
                              
                                 
                                    Analitička metoda (1):
                                 
                                 Metoda brojenja razlijevanjem po podlozi uz uporabu triptonskog soja agara uz prethodno zagrijavanje uzoraka hrane za životinje
                              
                           
                  
                     Tovni pilići
                  
                  
                     —
                  
                  
                     8 × 108
                     
                  
                  
                     1,6 × 109
                     
                  
                  
                     
                                 1.
                              
                              
                                 U uputama za korištenje dodatka hrani za životinje i premiksa, treba navesti temperaturu skladištenja, rok valjanosti i stabilnost pri peletiranju.
                              
                           
                                 2.
                              
                              
                                 Korištenje je dozvoljeno u hrani za životinje koja sadrži jedan od sljedećih kokcidiostatika: diklazuril, halofuginon, robenidin, dekokvinat, narazin/nikarbazin, lasalocid natrij, maduramicin amonij, monenzin natrij, narazin, salinomicin natrij, semduramicin natrij.
                              
                           
                                 3.
                              
                              
                                 Pokazala se kompatibilnost ovog dodatka hrani za životinje s mravljom kiselinom.
                              
                           
                  
                     22. listopada 2017.
                  
               
   
   
      (1)  Pojedinosti o analitičkim metodama dostupne su na sljedećoj adresi Referentnog laboratorija: http://irmm.jrc.ec.europa.eu/EURLs/EURL_feed_additives/Pages/index.aspx”